ΑΠΟΦΑΣΗ ΤΗΣ ΕΠΙΤΡΟΠΗΣ της 3ης Ιουλίου 1997 σχετικά με αίτηση εξαίρεσης που υποβλήθηκε από το Ηνωμένο Βασίλειο βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ του Συμβουλίου για την προσέγγιση των νομοθεσιών των κρατών μελών όσον αφορά την έγκριση τύπου των μηχανοκίνητων οχημάτων και των ρυμουλκουμένων τους (Το κείμενο στην αγγλική γλώσσα είναι το μόνο αυθεντικό) (97/499/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση των νομοθεσιών των κρατών μελών σχετικά με την έγκριση τύπου των μηχανοκίνητων οχημάτων και των ρυμουλκουμένων τους (1), όπως τροποποιήθηκε τελευταία από την οδηγία 96/79/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 8 παράγραφος 2 στοιχείο γ),

Εκτιμώντας:

ότι η αίτηση που υποβλήθηκε από το Ηνωμένο Βασίλειο στις 25 Ιουλίου 1996 και παρέλαβε η Επιτροπή στις 31 Ιουλίου 1996 περιείχε τα στοιχεία που απαιτούνται βάσει του άρθρου 8 παράγραφος 2 στοιχείο γ) της οδηγίας 70/156/ΕΟΚ 7 ότι η εν λόγω αίτηση αφορά την τοποθέτηση, σε ένα τύπο οχημάτων, δύο τύπων τρίτου φανού πέδησης κατηγορίας ΟΕΕ S3 σύμφωνα με τον κανονισμό αριθ. 7 της ΟΕΕ (οικονομική επιτροπή των Ηνωμένων Εθνών για την Ευρώπη), οι οποίοι τοποθετούνται σύμφωνα με τον κανονισμό αριθ. 48 της ΟΕΕ 7

ότι είναι βάσιμοι οι επικαλούμενοι στην αίτηση λόγοι, δηλαδή ότι αυτού του είδους οι φανοί πέδησης, καθώς και η τοποθέτησή τους, δεν πληρούν τις απαιτήσεις της οδηγίας 76/758/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με τους φανούς όγκου, τους εμπροσθίους φανούς θέσης, τους οπισθίους φανούς θέσης και τους φανούς πέδησης των μηχανοκινήτων οχημάτων και των ρυμουλκουμένων τους (3), όπως τροποποιήθηκε τελευταία από την οδηγία 89/516/ΕΟΚ της Επιτροπής (4), ούτε πληρούν τις απαιτήσεις της οδηγίας 76/756/ΕΟΚ του Συμβουλίου, της 27ης Ιουλίου 1976, για την προσέγγιση των νομοθεσιών των κρατών μελών σχετικά με την τοποθέτηση των διατάξεων φωτισμού και φωτεινής σηματοδότησης των μηχανοκινήτων οχημάτων και των ρυμουλκουμένων τους (5), όπως τροποποιήθηκε τελευταία από την οδηγία 91/663/ΕΟΚ της Επιτροπής (6) 7 ότι, με βάση τις περιγραφές των δοκιμών και τα αποτελέσματά τους, καθώς και με τη συμμόρφωση προς τους κανονισμούς ΟΕΕ αριθ. 7 και αριθ. 48, επιτυγχάνεται ικανοποιητικό επίπεδο ασφάλειας 7

ότι οι σχετικές οδηγίες της Κοινότητας θα τροποποιηθούν ώστε να επιτραπεί η παραγωγή και τοποθέτηση τέτοιου είδους φανών πέδησης 7

ότι η επιτροπή για την προσαρμογή στην τεχνική πρόοδο, η οποία έχει συσταθεί με βάση την οδηγία 70/156/ΕΟΚ, είναι σύμφωνη με το μέτρο που προβλέπει η παρούσα απόφαση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η αίτηση εξαίρεσης που υποβλήθηκε από το Ηνωμένο Βασίλειο όσον αφορά την παραγωγή και τοποθέτηση δύο τύπων τρίτου φανού πέδησης κατηγορίας ΟΕΕ S3 σύμφωνα με τον κανονισμό αριθ. 7 της ΟΕΕ, οι οποίοι τοποθετούνται σύμφωνα με τον κανονισμό αριθ. 48 της ΟΕΕ στον τύπο οχημάτων για τον οποίο προορίζονται.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και Βόρειας Ιρλανδίας.

Βρυξέλλες, 3 Ιουλίου 1997.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 42 της 23. 2. 1970, σ. 1.

(2) ΕΕ αριθ. L 18 της 21. 1. 1997, σ. 7.

(3) ΕΕ αριθ. L 262 της 27. 9. 1976, σ. 54.

(4) ΕΕ αριθ. L 265 της 12. 9. 1989, σ. 1.

(5) ΕΕ αριθ. L 262 της 27. 9. 1976, σ. 1.

(6) ΕΕ αριθ. L 366 της 31. 12. 1991, σ. 17.